Cazorla scoret hat trick i målfesten mot bunnlaget
Arsene Wengers menn trengte desperat en trepoenger mot Reading på Madejski stadium i kveld for å ikke havne for langt bak medaljeplassene på tabellen. Arsenal ga seg ikke før de hadde hamret fem baller i nettet bak Reading-keeper Adam Federici - men kampen forløp likevel ikke helt uten spenning. I løpet av andre omgang sørget Reading for to kjappe reduseringer.- Vi mistet fokuset litt og ble straffet hardt. Men når vi scorer det femte målet, var kampen over, følger han opp.Lukas Podolski åpnet scoringsshowet på Madejski stadium etter 13 minutter. Han satte selv i gang et angrep fra midtbanen, og løp seg inn i feltet. Kieran Gibbs tok seg forbi Jimmy Kebe på kanten og fikk lagt inn - der ventet Podolski, som hamret ballen i mål bak keeper Adam Federici. Men så var det duket for Santi Cazorla. Først etter en halvtimes spill, og med glimrende forarbeid av Podolski. Tyskeren dro av høyreback Shaun Cummings og la et godt innlegg på femmeterstreken - der stupte Cazorla fram og headet ballen i nettmaskene. Det tok bare to minutter før spanjolen var frampå igjen. Reading-forsvaret gjorde ting enkelt for rødtrøyene fra London, og bød på store rom i forsvaret sitt. Det utnyttet Gibbs og Cazorla til fulle idet engelskmannen headet ballen til Cazorla, som feilvendt kunne ta ballen ned, vende opp og sette inn Arsenals tredje mål for dagen.Stillingen holdt seg til hvilen, og Reading trengte desperat et tidlig mål for å kunne hente inn igjen Arsenals forsprang i den andre omgangen. Men i stedet ble det et nytt Cazorla-show ute på gressmatta.Med det sørget Cazorla for å bli den tredje spanjolen i rekken til å score hat trick i Premier League - bare Fernando Torres og Wigans Jordi Gomez har gjort dette før ham.Til tross for at Arsenal virket å ha stålkontroll på kampen, slapp de likevel Reading tilbake. I det 65. minuttet vartet Gibbs opp med en horribel tversoverpasning, som ble plukket opp av Jay Tabb. Han spilte gjennom innbytter Adam Le Fondre, som kaldt satte ballen til side for keeper Wojciech Szczesny. I forkant av denne scoringen hadde hjemmepublikummet kommet med ironiske tilrop til Reading-spillerne, tydelig skuffet over forestillingen på hjemlig gress. Men fire minutter etter Le Fondres redusering snudde hånet til forsiktig optimisme på tribunen, da Jimmy Kebe satte inn Readings andre scoring for kvelden, til 2-4. Men det holdt likevel ikke mot et poengjagende London-lag. Theo Walcott punkterte kampen 12 minutter før slutt da han på elegant vis dro av stopper Kaspars Gorkss og satte ballen til side for Federici til 5-2.Walcott har lenge ønsket å få spille midtspiss, og i dag ga Wenger ham tillit på topp. Walcotts forhandlinger med klubben om ny kontrakt har dratt ut, og 23-åringen er fremdeles taus om fremtiden i klubben. - Det vil ta tid, er det eneste han vil si i intervjuet vist på TV2. Men at han trivdes som spydspiss, er det liten tvil om. - Som spiss må man score, og når man får sjanser så må man bruke dem, sier han enkelt. Wenger lot seg imponere over 23-åringen forestilling på topp. - Det var veldig bra. Jeg har alltid sagt at han en dag vil spille der framme, og i kveld valgte jeg å sette ham der, sier manageren.
(Reading - Arsenal 2-5) Santi Cazorla (28) hamret inn tre scoringer og var med på å sikre tre viktige Arsenal-poeng mandag kveld.